Diari Oficial de la Generalitat Valenciana


Sumari del DOGV 8340, del 17-07-2018 (2018/6869)

RESOLUCIÓ de 10 de juliol de 2018, del president de Turisme Comunitat Valenciana, per la qual es convoquen beques per a la realització de pràctiques en establiments d'hostaleria del sector turístic de la Comunitat Valenciana durant l'exercici 2018.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8340

Data del DOGV
:   17-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6869


Data del document
:   10-07-2018

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 10 de juliol de 2018, del president de Turisme Comunitat Valenciana, per la qual es convoquen beques per a la realització de pràctiques en establiments d'hostaleria del sector turístic de la Comunitat Valenciana durant l'exercici 2018. [2018/6869]  
L'execució de la política turística de la Generalitat, segons el que establia la Llei 3/1998, de 21 de maig, de turisme de la Comunitat Valenciana, i disposa la nova Llei 15/2018, de 7 de juny, de turisme, oci i hospitalitat de la Comunitat Valenciana, ha correspost a l'Agència Valenciana del Turisme (que, amb la nova llei esmentada, passa a denominar-se Turisme Comunitat Valenciana), ens públic de la Generalitat que, com indica el seu reglament (aprovat pel Decret 209/2004, de 8 d'octubre, del Consell, i que continua vigent fins que s'aprove el desplegament reglamentari de la nova llei i en tant que no s'opose a aquesta), té entre els seus objectius d'interés general millorar la formació i professionalitat del sector turístic.  
L'impuls de la competitivitat turística requereix, entre altres factors, disposar de titulats qualificats i amb suficient nivell d'especialització tècnica que compten amb capacitat per a donar resposta a les profundes i ràpides modificacions que tenen lloc en el sector turístic.  
Amb la finalitat de contribuir a aquesta especialització tècnica i, al mateix temps, facilitar l'accés al món laboral de joves titulats, enriquint la seua formació amb nous coneixements no solament teòrics sinó sobretot pràctics, Turisme Comunitat Valenciana preveu la possibilitat de realitzar pràctiques professionals en establiments d'hostaleria del sector turístic de la Comunitat Valenciana, i considera que la concessió de beques amb aquest objectiu és l'instrument més adequat per a garantir la consecució d'aquestes finalitats.  
Aquestes beques en establiments d'hostaleria del sector turístic de la Comunitat Valenciana requereixen el concurs i col·laboració de la Confederació Empresarial d'Hostaleria i Turisme de la Comunitat Valenciana (CONHOSTUR), entitat que du a terme accions formatives en l'àmbit de la CV i disposa d'una extensa xarxa d'establiments d'hostaleria associats, al llarg de tot el territori de la Comunitat Valenciana.  
  
Ambdues entitats, CONHOSTUR i Turisme Comunitat Valenciana, apreciant conjuntament la importància de millorar la formació, el coneixement i l'especialització dels joves en el sector turístic mitjançant la realització de pràctiques en establiments d'hostaleria de la Comunitat Valenciana, cooperaran mitjançant la subscripció d'un conveni de col·laboració per a la selecció d'establiments d'hostaleria del sector turístic de la CV, per a la formació de becaris. Aquesta col·laboració tindrà per objecte contribuir a la formació dels qui estiguen en possessió del certificat de professionalitat en la família Hosteleria i Turisme, nivells 1, 2 i 3, mitjançant l'adscripció dels becaris a establiments d'hostaleria de la Comunitat Valenciana que, prèviament, CONHOSTUR haja seleccionat, atenent criteris de qualitat, eficiència i faena ben feta.  
  
Mitjançant el Decret 20/2017, de 24 de novembre, del president de la Generalitat, s'han establit les bases reguladores per a la concessió de beques per a la realització de pràctiques professionals en matèria de turisme (DOGV 8188, 12.12.2017).  
La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en l'article 166 preveu els aspectes que, almenys, han de recollir les convocatòries de subvencions, naturalesa de la qual participen les beques, i mitjançant la present resolució es concreten aquests aspectes, així com altres relacionats amb la mateixa finalitat.  
De conformitat amb el que estableix l'apartat 4 de l'article 7 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, es fa constar que les beques que es convoquen no estan subjectes a la política de la competència de la Unió Europea en matèria d'ajudes públiques i, per tant, no cal que siguen notificades a la Comissió Europea, perquè no reuneixen els requisits de l'article 107.1 del Tractat de Funcionament de la Unió Europea, ja que per raó de la qualitat de les persones beneficiàries i de l'objecte de les beques, aquestes accions subvencionables no afecten la competència ni els intercanvis comercials entre els estats membres, ni tampoc afavoreixen determinades empreses o produccions.  
L'article 2 de l'esmentat Decret 20/2017, aprovatori de les bases reguladores d'aquestes beques, estableix que les convocatòries de beques es realitzaran mitjançant resolució de la persona titular de la Presidència de Turisme Comunitat Valenciana, en concordança amb l'assenyalat quant a òrgans competents per a la convocatòria en l'article 160, apartat 4, lletra b de la referida Llei 1/2015 i com ja indicava l'article 5, apartat 2, lletra g del Reglament de l'anteriorment denominada Agència Valenciana del Turisme.  
En virtut d'això i de conformitat amb els preceptes esmentats i altres de general i pertinent aplicació, resolc:  
  
Primer. Objecte  
Convocar la concessió de les beques que, per a la realització de pràctiques professionals durant l'exercici 2018, es concreten seguidament, atenent la seua classe, titulació requerida, lloc de realització i número:  
1. De classe d: quaranta beques en matèria de formació en establiments d'hostaleria del sector turístic de la Comunitat Valenciana, concretament:  
1.1. Beques d'aprenentatge: 20 beques destinades als qui estiguen en possessió del certificat de professionalitat en la família Hostaleria i Turisme, nivell 1, amb adscripció a l'establiment turístic seleccionat, d'acord amb el que s'estableix en el conveni.  
1.2. Beques d'especialització: 20 beques dirigides als qui estiguen en possessió del certificat de professionalitat en la família Hostaleria i Turisme, nivells 2 i 3, amb adscripció a l'establiment turístic seleccionat, d'acord amb el que s'estableix en el conveni.  
  
Segon. Finançament  
1. L'import global màxim destinat a la concessió de les beques en establiments d'hostaleria de la Comunitat Valenciana serà, per a l'exercici 2018, de cent deu mil euros (110.000 ?), els quals seran finançats amb càrrec a la línia S0000852, del capítol IV, del pressupost per a 2018 de Turisme Comunitat Valenciana (entitat 22), integrat dins dels pressupostos de la Generalitat, aprovats mitjançant la Llei 22/2017, de 29 de desembre, de pressupostos de la Generalitat per a 2018.  
  
2. El període de duració de cada beca començarà el dia que s'indique en la resolució d'aquesta convocatòria i s'estendrà fins a la fi del mes de desembre de 2018, de conformitat amb el principi d'anualitat pressupostària, recollit en l'article 25.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
3. Es procedirà al finançament de la quota d'empresa de la Seguretat Social de les persones adjudicatàries de la present convocatòria, amb càrrec a la referida dotació pressupostària, pels imports establits en la normativa vigent en la matèria, de conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de Seguretat Social.  
  
Tercer. Condicions de la concessió de les beques  
1. Aquesta convocatòria es fa de conformitat amb les bases reguladores aprovades segons el Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme (DOGV 8188, 12.12.2017), i queda condicionada per tant al que estableixen aquestes bases, entre els aspectes de les quals cal destacar els que figuren detallats en els apartats següents.  
2. El procediment de concessió d'aquestes beques es tramitarà en règim de concurrència competitiva.  
3. Per a obtindre la condició de persona beneficiària de la beca hauran de reunir-se els requisits que determina l'article 3 de l'esmentat Decret 20/2017, de 24 de novembre, del president de la Generalitat, al final del termini de presentació de sol·licituds d'aquesta convocatòria.  
4. Les pràctiques es realitzaran en les dependències dels establiments d'hostaleria que es determinen, en funció del que estableix el conveni signat entre Turisme Comunitat Valenciana i CONHOSTUR.  
  
5. L'activitat pràctica a dur a terme consistirà en tasques adequades per a adquirir formació complementària i especialització, en relació amb la titulació exigida per a cada classe de beques en funció de la matèria pròpia de cadascuna, matèria detallada en l'article 1 de l'esmentat Decret 20/2017, aprovatori de les bases reguladores, i que, igualment, apareix ressenyada en el punt primer d'aquesta convocatòria.  
  
  
Quart. Termini de presentació, forma i documentació que ha d'acompanyar la sol·licitud  
1. El termini per a la presentació de les sol·licituds serà de 15 dies hàbils a comptar des de l'endemà de la publicació de la present resolució de convocatòria en el Diari Oficial de la Generalitat Valenciana.  
  
2. La forma de presentació de les sol·licituds i la documentació que l'ha d'acompanyar es farà i s'ajustarà al que determinen els articles 6 i 7 del Decret 20/2017, de 24 de novembre, del president de la Generalitat.  
  
3. De conformitat amb el que preveu l'article 6.3 del Decret 20/2017, de 24 de novembre, del president de la Generalitat, les persones aspirants podran fer ús del servei d'assistència tècnica a través del correu electrònic generalitat\_en\_rtt@xco.rz, destinat a solucionar qualsevol problema tècnic relacionat amb la presentació electrònica d'aquesta sol·licitud.  
  
Cinqué. Criteris de valoració de les sol·licituds  
1. Les sol·licituds presentades es valoraran conforme als criteris establits en l'article 4, Barem per a avaluar els mèrits personals, del Decret 20/2017, de 24 de novembre, del president de la Generalitat.  
  
2. La valoració màxima que es podrà obtindre en l'entrevista prova serà de 7 punts i hi seran considerats els cinc criteris assenyalats en l'apartat 1.e de l'article 4 de l'esmentat Decret 20/2017. La puntuació màxima per a aquesta classe de beques serà la següent: els criteris profunditat de coneixements i facilitat d'adaptar-se a plantejaments diversos seran puntuats fins a dos punts; els restants tres criteris (claredat expositiva, facilitat d'expressió i domini d'idiomes), amb fins a un punt.  
  
  
Sisé. Ordenació i instrucció. Comissió avaluadora  
1. L'ordenació i instrucció del procediment correspondrà a l'Àrea de Formació Turística.  
2. De conformitat amb l'article 9 del Decret 20/2017, de 24 de novembre, del president de la Generalitat, es constitueix la següent comissió avaluadora, formada pels membres que es detallen:  
Beques classe d (Establiments hostaleria CV):  
- El coordinador tècnic de Projectes Turístics de Turisme Comunitat Valenciana, que actuarà com a president de la Comissió.  
- Una tècnica o tècnic de l'Àrea de Formació Turística de Turisme Comunitat Valenciana, que actuarà com a secretària o secretari de la Comissió.  
- Una tècnica o tècnic de l'Àrea de Formació Turística de Turisme Comunitat Valenciana.  
  
Seté. Mitjans de publicació dels diferents tràmits  
Les publicacions de relacions i llistats que determina el procés de selecció s'efectuaran en la seu electrònica o portal institucional de la Generalitat en internet, https://sede.gva.es, així com en la pàgina web www.turisme.gva.es.  
  
Huité. Termini de resolució i notificació  
1. El termini màxim per a dictar i publicar les resolucions serà de tres mesos, a comptar de la data de publicació de la convocatòria, sense perjudici que puga ampliar-se en els termes previstos en la legislació bàsica de procediment administratiu comú. Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
2. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari a què s'imputen les beques atorgades, relació de les persones beneficiàries, quantitats concedides i la finalitat d'aquestes. La publicació de l'esmentada resolució tindrà els efectes de notificació a les persones interessades, d'acord amb el que disposa la legislació bàsica de procediment administratiu comú, i s'inserirà la informació corresponent en la seu electrònica o portal institucional de la Generalitat en internet, https://seu. gva.es, així com en la pàgina web www.turisme.gva.es.  
  
Nové. Recursos  
La resolució de concessió de la beca que es dicte conforme a aquesta convocatòria posarà fi a la via administrativa i contra aquesta es podrà interposar recurs potestatiu de reposició davant de l'òrgan que la dicte, en el termini d'un mes a comptar des de l'endemà de la seua publicació o bé, directament, recurs contenciós administratiu davant els jutjats contenciosos administratius de València, en el termini de dos mesos a comptar des de l'endemà de la publicació de la resolució, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Deu. Quantia de les beques, règim de deslliurament i justificació  
A l'efecte del pagament i justificació d'aquestes, s'estarà al que disposa el capítol V del Decret 20/2017, de 24 de novembre, del president de la Generalitat.  
Quant a la quantia de les beques, s'estarà al que estableix concretament l'article 19.3 del Decret 20/2017, de 24 de novembre, del president de la Generalitat.  
La dotació econòmica mensual de les beques tipus d 1.1 serà de huit-cents seixanta euros (860 ?) bruts, fins a un màxim de tres mensualitats.  
La dotació econòmica mensual de les beques tipus d 1.2 serà de nou-cents seixanta euros (960 ?) bruts, fins a un màxim de tres mensualitats.  
  
Onze. Efectes  
La present resolució tindrà efecte l'endemà de la publicació en el Diari Oficial de la Generalitat Valenciana. Contra aquesta resolució de convocatòria, que posa fi a la via administrativa, es podrà interposar recurs contenciós administratiu, d'acord amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, a comptar des de l'endemà de la publicació, davant els jutjats contenciosos administratius de València, si bé, podrà interposar-se, potestativament, recurs de reposició davant de la Presidència de l'Agència Valenciana del Turisme en el termini d'un mes, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 10 de juliol de 2018.- El president de Turisme Comunitat Valenciana: Francesc Colomer Sánchez.